Anexa nr.2

**OFERTA DE PROCURARE A VALORILOR MOBILIARE**

Asociația Națională Centrală a asociațiilor de economii și împrumut (Asociația Națională) va procura acțiunile preferențiale nominative emise de SA ”Corporația de Finanțare Rurală” (MD24RURA1009) deținute de asociații de economii și împrumut și persoane fizice *(în continuare - vânzător)* în următoarele condiții:

1. Achitarea acțiunilor va fi efectuată în rate mărimea cărora va fi stabilită în contractul de vânzare-cumpărare a valorilor mobiliare în conformitate cu clauzele prezentei oferte de procurare. Acțiunile, inclusiv cele cu achitarea în rate devin proprietatea Asociației Naționale din momentul semnării contractului de vânzare-cumpărare a valorilor mobiliare și efectuării înscrierii transferului dreptului de proprietate în registrul deținătorilor de valori mobiliare a SA ”Corporația de Finanțare Rurală”.
2. Acțiunile SA ”Corporația de Finanțare Rurală” vor fi achitate în mod proporțional în funcție de solicitarea fiecărui vânzător. Astfel, pentru stabilirea ratelor de achitare vânzătorul va împărți în mod egal numărul total de acțiuni deținute la numărul de ani în care vânzătorul solicită achitarea, înmulțit cu prețul stabilit pentru o acțiune în anul respectiv (indicat în pct.3).
3. Termenul (graficul) de achitare și prețul de procurare se stabilesc în felul următor:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Anul | 2020 | 2021 | 2022 | 2023 | 2024 | 2025 | 2026 | 2027 | 2028 | 2029 |
| Prețul, lei | 350 | 350 | 400 | 500 | 600 | 1 300 | 1 500 | 1 700 | 1 700 | 1 700 |

4. Vânzătorul care deține un număr mai mare de 500 de acțiuni va solicita achitarea lor în cel puțin 2 ani (începând cu anul 2020), în rate conform prețului indicat în oferta de procurare din pct. 3 și ținând cont de principiul stabilit în pct.2.